rejauldu/bengali-wikipedia huggingface dataset:
ক্রিস্টোফার ক্রিস্টি ভিলজোয়েন (জন্ম ২৮ সেপ্টেম্বর ১৯৮৭) একজন প্রাক্তন ক্রিকেটার যিনি নামিবিয়া জাতীয় দলের হয়ে খেলেছেন। তিনি ডানহাতি ব্যাটসম্যান হিসেবে খেলেন যিনি ডানহাতি মাঝারি-দ্রুত বল করতেন। এছাড়াও তিনি নিউজিল্যান্ডের ঘরোয়া ক্রিকেটে ওতাগোর হয়ে খেলেছেন।  বহিঃসংযোগ  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওতাগোর ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:নামিবীয় ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:প্রিটোরিয়া থেকে আগত ক্রিকেটার বিষয়শ্রেণী:ওলন্দাজ বংশোদ্ভূত দক্ষিণ আফ্রিকান ব্যক্তি
থাম্ব|ফিটজরয়ের পারিবারিক কবরস্থান, ওয়েস্টমিনস্টার সিটি কবরস্থান, হ্যানওয়েল হেনরি ফিটজরয় (২ মে ১৮০৭ - ১৭ ডিসেম্বর ১৮৫৯) ছিলেন উনিশ শতকের মাঝামাঝি একজন ব্রিটিশ রাজনীতিবিদ।   কর্মজীবন  ১৮৩১ সালে গ্রেট গ্রিমসবির হয়ে ফিটজরয়কে পার্লামেন্টে নির্বাচিত করা হয়। এই আসনে তিনি ১৮৩২ সাল পর্যন্ত অধিষ্ঠিত ছিলেন। পরবর্তীতে ১৮৩৭ থেকে ১৮৪১ এবং ১৮৪২ থেকে ১৮৫৯ সাল পর্যন্ত লুইসের প্রতিনিধিত্ব করেন। ১৮৪৫ থেকে ১৮৪৬ সাল পর্যন্ত তিনি অ্যাডমিরালটির সিভিল লর্ড নিযুক্ত হন। তিনি ১৮৫২ থেকে ১৮৫৫ সাল পর্যন্ত আর্ল অফ অ্যাবারডিনের অধীনে স্বরাষ্ট্র বিভাগের আন্ডার-সেক্রেটারি অফ স্টেট এবং ১৮৫৯ সালের জুন থেকে ডিসেম্বর পর্যন্ত লর্ড পামারস্টনের অধীনে প্রথম কমিশনার অফ ওয়ার্কস হিসেবে দায়িত্ব পালন করেন। ১৮৫৫ সালে তিনি প্রিভি কাউন্সিলের শপথ গ্রহণ করেন।   মৃত্যু  ফিটজরয় ১৮৫৯ সালের ১৭ ডিসেম্বর মারা যান এবং তাকে তার স্ত্রীর সাথে হ্যানওয়েলের ওয়েস্টমিনস্টার সিটি কবরস্থানে সমাহিত করা হয়।   উত্তরাধিকার  ফিটজরয় মেমোরিয়াল লাইব্রেরি ১৮৬২ সালে ফিটজরয়ের স্মরণে তার স্ত্রী কর্তৃক নির্মিত হয়েছিল। ১৮৯৭ সালে লুইস শহর এটিকে প্রথম পাবলিক লাইব্রেরি হিসেবে গ্রহণ করে এবং ১৯৫৬ সাল পর্যন্ত এটি বহাল ছিল।  তথ্যসূত্র  উৎস   বহিঃসংযোগ     বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:গ্রেট গ্রিমসবির যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:লর্ড অফ অ্যাডমিরালটি বিষয়শ্রেণী:১৮৫৯-এ মৃত্যু বিষয়শ্রেণী:১৮০৭-এ জন্ম বিষয়শ্রেণী:শুইলার পরিবার বিষয়শ্রেণী:ফিটজরয় পরিবার
ইশরাক হোসেন (জন্ম: ৫ এপ্রিল ১৯৮৭) একজন বাংলাদেশী রাজনীতিবিদ এবং বাংলাদেশ জাতীয়তাবাদী দলের সদস্য। তিনি ঢাকার সাবেক মেয়র সাদেক হোসেন খোকার পুত্র। তিনি ২০২০ সালের ঢাকা দক্ষিণ সিটি কর্পোরেশন নির্বাচন বিএনপির মেয়র পদপ্রার্থী হিসেবে প্রতিদ্বন্দ্বিতা করেন। ২০২৫ সালের ২৭ মার্চ ঢাকার নির্বাচনী ট্রাইব্যুনাল ২০২০ সালের নির্বাচনের ভিত্তিতে তাকে ঢাকা দক্ষিণ সিটি কর্পোরেশনের মেয়র ঘোষণা করে।   প্রারম্ভিক ও শিক্ষা জীবন  ইশরাক হোসেন ১৯৮৭ সালের ৫ এপ্রিল জন্মগ্রহণ করেন। তার শৈশব ও কৈশোর রাজধানী ঢাকা শহরে কেটেছে। তিনি ঢাকার স্কলাস্টিকা স্কুল থেকে 'ও' লেভেল এবং 'এ' লেভেল সম্পন্ন করেন। এরপর তিনি উচ্চশিক্ষার জন্য যুক্তরাজ্যের ইউনিভার্সিটি অব হার্টফোর্ডশায়ারে ভর্তি হন। সেখানে তিনি মেকানিক্যাল ইঞ্জিনিয়ারিংয়ে স্নাতক ও স্নাতকোত্তর ডিগ্রি অর্জন করেন। ২০১১ সালে পড়াশোনা শেষ করে তিনি কিছু সময় যুক্তরাজ্যে থেকে বিভিন্ন স্থানীয় মোটরগাড়ি সংস্থায় কাজ করে অভিজ্ঞতা অর্জন করেন। তিনি বাংলাদেশের বেসরকারি টেলিভিশন চ্যানেল বাংলাভিশনের ব্যবস্থাপনা পরিচালক। তার পিতা সাদেক হোসেন খোকা ছিলেন বাংলাদেশ জাতীয়তাবাদী দলের রাজনীতিক ও ঢাকার মেয়র। তিনি পিতার রাজনৈতিক আদর্শ অনুসরণ করে সক্রিয় রাজনীতিতে যুক্ত হন।   রাজনৈতিক জীবন  ২০২০ সালের ১ ফেব্রুয়ারি অনুষ্ঠিত ঢাকা দক্ষিণ সিটি নির্বাচনে ইশরাক হোসেন বিএনপির মনোনীত প্রার্থী হিসেবে ধানের শীষ প্রতীকে প্রতিদ্বন্দ্বিতা করেন। প্রাথমিক ফলে তিনি ২ লাখ ৩৬ হাজার ভোট পান, আর আওয়ামী লীগ প্রার্থী শেখ ফজলে নূর তাপস ৪ লাখ ২৪ হাজার ভোট পেয়ে বিজয়ী হন।  বিএনপি এই নির্বাচনের ফলাফল প্রত্যাখ্যান করে এবং ভোট কারচুপি ও অনিয়মের অভিযোগ তোলে। ৩ মার্চ ২০২০-এ, ইশরাক হোসেন ঢাকার প্রথম যুগ্ম জেলা জজ আদালতে নির্বাচনী ফল বাতিল এবং নিজেকে প্রকৃত বিজয়ী ঘোষণার আবেদন জানিয়ে মামলা দায়ের করেন। মামলায় তৎকালীন প্রধান নির্বাচন কমিশনার কে এম নুরুল হুদা, রিটার্নিং কর্মকর্তা মো. আবদুল বাতেন এবং শেখ ফজলে নূর তাপসসহ আটজনকে বিবাদী করা হয়।   আদালতের রায়  ২৭ মার্চ ২০২৫ সালে ঢাকার নির্বাচনী ট্রাইব্যুনালের বিচারক মো. নুরুল ইসলাম রায় প্রদান করেন। রায়ে শেখ ফজলে নূর তাপসের মেয়র পদে বিজয় বাতিল করা হয় এবং ইশরাক হোসেনকে প্রকৃত বিজয়ী ও বৈধ মেয়র হিসেবে ঘোষণা করা হয়। রায় ঘোষণার সময় আদালতে ইশরাক হোসেন উপস্থিত ছিলেন। এই রায়ের ফলে প্রায় পাঁচ বছর পর নির্বাচনের ফলাফল পরিবর্তিত হয়। এরপর ২৮ এপ্রিল ২০২৫ সালে তাকে মেয়র ঘোষণা করে গেজেট প্রকাশ করে নির্বাচন কমিশন।  সমালোচনা মেয়র হওয়ার জন্য শপথ পরানোর দাবিতে তার সমর্থকদের করা আন্দোলন সমালোচিত হয় ও বিতর্কের সৃষ্টি করে।  উপদেষ্টা আসিফ মাহমুদ জানান, মেয়াদ শেষ হয়েছে বিধায় সরকার আর শপথ পড়াবে না।   তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:ঢাকা দক্ষিণ সিটি কর্পোরেশনের মেয়র বিষয়শ্রেণী:ঢাকার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:বাংলাদেশী ক্রীড়াবিদ-রাজনীতিবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:স্কলাস্টিকার প্রাক্তন শিক্ষার্থী
আতোয়ার রহমান (১৫ মার্চ ১৯২৭–১২ ফেব্রুয়ারি ২০০২) ছিলেন একজন বাংলাদেশি সাহিত্যিক, গবেষক ও বহুভাষাবিদ। শিশুসাহিত্যে বিশেষ অবদানের জন্য তিনি ১৯৭০ সালে বাংলা একাডেমি পুরস্কার লাভ করেন।   প্রাথমিক জীবন  আতোয়ার রহমান ১৫ মার্চ ১৯২৭ সালে কুষ্টিয়ার রামকৃষ্ণপুর বাহিরচর গ্রামে জন্মগ্রহণ করেন।   প্রকাশিত বই    একাত্তর: নির্যাতনের কড়চা  আমি মুক্তিযোদ্ধা ছিলাম  শিশু শিক্ষা ও শিশুতোষ প্রবন্ধ সংগ্রহ  বলয়  হলদেপাতা  মনীষীদের জীবন থেকে  পাখির বাসা খাসা  শিশুসাহিত্যের কতিপয় রথী  ১৯৬২, ২০১৬: মহাবিপ্লবের বীর সিপাহী। প্রকাশ ভবন।   ১৯৯২, ২০০৪: সূর্যবাদ। বাংলা একাডেমি, দিব্যপ্রকাশ।  ২০১৭ (পুনঃসৃজন): ঘাসের বনে ছোট্ট কুটির (মূল: লরা ইঙ্গলস ওয়াইল্ডার)। চারুলিপি প্রকাশন।  ক্যানটারবেরি উপাখ্যান   পুরস্কার    বাংলা একাডেমির সাহিত্য পুরস্কার ১৯৭০   মৃত্যু  আতোয়ার রহমান ১২ ফেব্রুয়ারি ২০০২ সালে মৃত্যুবরণ করেন।   তথ্যসূত্র    বহিঃসংযোগ      বাংলা একাডেমির বিভিন্ন পুরস্কারপ্রাপ্ত লেখক তালিকা   বিষয়শ্রেণী:১৯২৭-এ জন্ম বিষয়শ্রেণী:২০০২-এ মৃত্যু বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী পুরুষ লেখক বিষয়শ্রেণী:কুষ্টিয়া জেলার ব্যক্তি বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:বাঙালি লেখক বিষয়শ্রেণী:বাংলা একাডেমি সাহিত্য পুরস্কার বিজয়ী
৪৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।  বিবরণ ৪৮ নং ওয়ার্ডের সীমানা নিম্নরূপ: উত্তর দিকে সুরেন্দ্রলাল পাইন লেন, মধু গুপ্ত লেন ও সিদ্ধেশ্বর চন্দ্র লেন; পূর্ব দিকে শশীভূষণ দে স্ট্রিট ও রাজা রামমোহন রায় সরণি; দক্ষিণ দিকে হৃদয়রাম বন্দ্যোপাধ্যায় লেন এবং পশ্চিম দিকে চাঁদনি চক স্ট্রিট, খয়রু প্লেস ও কলেজ স্ট্রিট।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫৪৮ নং ওয়ার্ডপ্রশান্ত দত্তভারতীয় জাতীয় কংগ্রেসওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০সত্যেন্দ্রনাথ দেসর্বভারতীয় তৃণমূল কংগ্রেস  ২০১৫সত্যেন্দ্রনাথ দেসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
পল্লী উন্নয়ন একাডেমি, গোপালগঞ্জ হলো বাংলাদেশ সরকার কর্তৃক পরিচালিত একটি শিক্ষা ও গবেষণা প্রতিষ্ঠান। বাংলাদেশের গ্রামাঞ্চলের দারিদ্র্য বিমোচনে এটি কাজ করে থাকে। একাডেমির কার্যালয় ঢাকায় অবস্থিত।   ইতিহাস  ২০১১ সালের ১৬ নভেম্বর বঙ্গবন্ধু দারিদ্র্য বিমোচন ও পল্লী উন্নয়ন একাডেমি প্রতিষ্ঠিত হয়। বাংলাদেশের তৎকালীন প্রধানমন্ত্রী শেখ হাসিনার উদ্যোগে একাডেমিটি প্রতিষ্ঠা করা হয়। স্থানীয় সরকার মন্ত্রণালয়ের অধীনে এটি পরিচালিত হয়। পরিচালনা পর্ষদ স্বায়ত্বশাসিত।  ২০১১ সালে বঙ্গবন্ধু দারিদ্র্য বিমোচন ও পল্লী উন্নয়ন একাডেমি আইন-২০১১ পাশ হওয়ার পর এটি চূড়ান্ত হয়।   অবকাঠামো  একাডেমিতে প্রশাসনিক ভবন, ফ্যাকাল্টি ভবন, ২৫০ আসনের অডিটোরিয়াম, ৪টি হোস্টেল, ২টি রেস্ট হাউস, ২টি ক্যাফেটেরিয়াসহ বেশ কয়েকটি ওয়ার্কশপ রয়েছে।   প্রশিক্ষণ  এখানে বিভিন্ন বিষয়ে প্রশিক্ষণ দেওয়া হয়। যেমনঃ   কারিগরি প্রশিক্ষণ    প্রাথমিক পর্যায়ে কম্পিউটার ব্যবহার  মৎস ও চিংড়ি চাষ  হ্যাচারী ও নার্সারী ব্যবস্থাপনা  পুকুর ভিত্তিক সমন্বিত খামার ব্যবস্থাপনা  বসত বাড়িতে সবজি চাষ ও উদ্যান নার্সারী  স্বল্প ম্মেয়াদী ফল চাষ  বীজ প্রযুক্তি ও সংরক্ষণ  হাঁস-মুরগী পালন ও ব্যবস্থাপনা  গরু ও ছাগল মোটাতাজাকরণ এবং দুগ্ধ উৎপাদন  হস্তশিল্প ও পোশাক তৈরী   সাধারণ প্রশিক্ষণ    বুনিয়াদী প্রশিক্ষণ    প্রায়োগিক গবেষণা  বঙ্গবন্ধু দারিদ্র্য বিমোচন ও পল্লী উন্নয়ন একাডেমিতে বিভিন্ন বিষয়ের উপর প্রায়োগিক গবেষণা হয়। যেমনঃ   কৃষি বিষয়ক  মৎস্য বিষয়ক  প্রাণী বিষয়ক   তথ্যসূত্র   বিষয়শ্রেণী:ঢাকা জেলার শিক্ষাপ্রতিষ্ঠান বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন
পাল্প হল ২০০৪ সালে এজিগ্রুপ দ্বারা প্রবর্তিত পেরুর বাজারের একটি অমৃত মার্কা।Ajegroup Pulp product information  ৩০০ এমএল এর কাচের বোতলে এবং ১৫০ এমএল ও ১ লিটারের এর কার্টনে পাল্প বিক্রি হয়। স্বাদের মধ্যে রয়েছে ডুরাজনো (পীচ), আম এবং পিনা (আনারস)।   আরো দেখুন    ফলের রস  রসের গুটি   বহিঃসংযোগ    এজিগ্রুপ এর অফিসিয়াল ওয়েবসাইট    তথ্যসূত্র   বিষয়শ্রেণী:পেরুভীয় পানীয়
থোরিয়াম (চতুর্থ) নাইট্রেট একটি রাসায়নিক যৌগ যার সাংকেতিক চিহ্ন হল Th(NO3)4. এর সাদা কঠিন অংশটি হলো অ্যানহাইড্রস, এটি টিট্রা এবং পেন্টাহাইড্রেট গঠন করতে পারে। থোরিয়ামের লবণটি তৈরি হয় সেটি আংশিকভাবে তেজস্ক্রিয় হয়।    প্রস্তুতপ্রণালী  থোরিয়াম (চতুর্থ) হাইড্রোক্সাইড এবং নাইট্রিক অ্যাসিডের বিক্রিয়া দ্বারা থোরিয়াম (চতুর্থ) নাইট্রেট প্রস্তুত করা হয়।  বিক্রিয়াটি:  Th(OH)4 + 4 HNO3 + 3 H2O → Th(NO3)4•5H2O  বিভিন্ন পরিস্থিতিতে কেলাসন করিয়ে বিভিন্ন হাইড্রেট উৎপাদিত করা হয়।  তথ্যসূত্র  বিষয়শ্রেণী:থোরিয়াম যৌগ বিষয়শ্রেণী:নাইট্রেট
thumb|upright=1.5|বৃক্কের ক্যান্সারের সবচেয়ে সাধারণ ধরনের মাইক্রোগ্রাফ (ক্লিয়ার সেল রেনাল সেল কার্সিনোমা) বৃক্কের ক্যান্সার, যা কিডনি ক্যান্সার () বা রেনাল ক্যান্সার () নামেও পরিচিত হচ্ছে ক্যান্সারের এক ধরনের শ্রেণি যেগুলোর শুরু হয় বৃক্কে। এ ধরনের ক্যান্সারের উপসর্গের মধ্যে রয়েছে মূত্রে রক্তর উপস্থিতি, তলপেটের ভেতরে পিণ্ড, বা পিঠের ব্যথা বা ব্যাক পেইন। এগুলো সাথে জ্বর, ওজন কমে যাওয়া, এবং দুর্বলতা অনুভব করার মতো উপসর্গগুলোও দেখা যেতে পারে। এ সংক্রান্ত জটিলতার মধ্যে ক্যান্সার ফুসফুস বা মস্তিষ্কে ছড়িয়ে ক্যান্সার ছড়িয়ে পড়ার মতো সমস্যাও দেখা দিতে পারে।  রেনাল সেল ক্যান্সার (আরসিসি), ট্রানজিশনাল সেল ক্যান্সার (টিসিসি), এবং উইলম্‌স টিউমার হচ্ছে বৃক্কের ক্যান্সারে প্রধান ও প্রচলিত তিনটি ধরন। বৃক্কের ক্যান্সারের মধ্যে রেনাল সেল ক্যান্সারের হার প্রায় ৮০% এবং বাকিদের মধ্যে ট্রানজিশনাল সেল ক্যান্সারের পরিমাণ সবচেয়ে বেশি। আরসিসি ও টিসিসি-এর ঝুঁকি বৃদ্ধির কারণগুলোর মধ্যে রয়েছে ধূমপান, নির্দষ্ট ব্যথানাশক সেবন করা, পূর্বে মূত্রাশয়ের ক্যান্সার হওয়া, অতিরিক্ত ওজন, উচ্চ রক্তচাপ, নির্দিষ্ট কিছু রাসায়নিক যৌগের সংস্পর্শ, এবং পারিবারিক ইতিহাস। উইলম্‌স টিউমারের ঝুঁকি বৃদ্ধির কারণগুলোর মধ্যে পারিবারিক ইতিহাস ও ডব্লিউএজিআর সিনড্রোমের মতো বংশগত ব্যাধি অন্যতম। রোগ নির্ণয়ের জন্য উপসর্গের ওপর ভিত্তি করে মূত্র পরীক্ষা এবং মেডিক্যাল ইমেজিংয়ের আশ্রয় নেওয়া হয়। ক্যান্সারের উপস্থিতি নিশ্চিত করতে সংশ্লিষ্ট টিস্যুর বায়োপসি করা হয়।   ক্যান্সারের ধাপ   ৪র্থ পর্যায়ের বৃক্কের ক্যান্সারের ক্ষেত্রে ক্যান্সার কোষ শরীরের অন্যান্য স্থানে ছড়িয়ে পড়ে যা চিকিৎসাবিজ্ঞানের ভাষায় মেটাস্ট্যাসিস নামে পরিচিত। আর বৃক্কের ক্যান্সারের ক্ষেত্রে সবচেয়ে প্রচলিত মেটাস্ট্যাসিসে স্থানগুলোর মধ্যে রয়েছে ফুসফুস, হাড়, মস্তিষ্ক, এবং বৃক্ক থেকে দূরবর্তী লিম্ফ নোডসমূহ। Last Revised: May 16, 2016   তথ্যসূত্র    বহিঃসংযোগ   বিষয়শ্রেণী:বৃক্কের ক্যান্সার বিষয়শ্রেণী:বংশানুক্রমিক ক্যান্সার বিষয়শ্রেণী:বিরল ক্যান্সার বিষয়শ্রেণী:বৃক্কের রোগ
কুমিল্লা হাই স্কুল বাংলাদেশের কুমিল্লা জেলার আদর্শ সদর উপজেলার অন্তর্গত কুমিল্লা মহানগরীর মোগলটুলিতে অবস্থিত একটি বেসরকারি এমপিওভুক্ত মাধ্যমিক বিদ্যালয়। এটি ১৮৭৮ সালে প্রতিষ্ঠিত হয়। বিদ্যালয়টি কুমিল্লা মাধ্যমিক ও উচ্চমাধ্যমিক শিক্ষাবোর্ডের অধিভুক্ত। ইতিহাস কুমিল্লার মোগলটুলীর অধিবাসী মুন্সী মিঞাজানের স্থাপিত প্রাইমারী স্কুলটি উন্নীত হয় মধ্য বঙ্গ স্কুলে, যার নামকরণ হয় ‘বঙ্গ বিদ্যালয়’। সরকারি সাহায্য প্রাপ্ত বঙ্গ বিদ্যালয়ের জন্য ত্রিপুরার মহারাজ ও চাকলা রোশনাবাদের জমিদার বীর চন্দ্র মাণিক্য বাহাদুর ১৬ নভেম্বর ১৮৭৮ খ্রিস্টাব্দে বাৎসরিক ৫ টাকা ১২ আনা খাজনা ধার্যে পাট্টা দলিল মূলে স্থায়ী বন্দোবস্ত প্রদান করেন। তৎকালীন সময়ে বঙ্গ বিদ্যালয়ের পরিচালনা কমিটির সেক্রেটারী ছিলেন কুমিল্লা ম্যাজিস্ট্রেট অফিসের হেড ক্লার্ক শ্রী আনন্দ চন্দ্র গুহ। তিনি মহারাজার শর্ত মেনে রেজিষ্ট্রি দলিল মূলে মহারাজ বরাবর কবুলিয়াত প্রদান করেন। জমির পরিমান ২ কানি ৫ গন্ডা ৩ কড়া ২ কাখ ৫ তিল। সেই থেকে বিদ্যালয়টির প্রতিষ্ঠাকাল দলিল সম্পাদনের সন থেকে ১৮৭৮ ইং সন লেখা হচ্ছে। বিদ্যালয়ের রেকর্ড থেকে জানা যায় ১৯৩৬ ইং সন থেকে ১৯৫২ ইং সন পর্যন্ত বিদ্যালয়টি এম ই স্কুল অর্থাৎ মধ্য ইংরেজি স্কুল ছিল এবং ১৯৩৭ সনে মাত্র ৩ জন ছাত্র নিয়ে ৬ষ্ঠ শ্রেণি চালু করা হয়। তখন বিদ্যালয়ের ছাত্র সংখ্যা ছিল ৭৮ জন। ১৯৩৬ইং সনের পূর্বের রেকর্ড পাওয়া যায় নি। ১৯৩৬ইং সনের পূর্বে হয়তো মধ্য বাংলা ছিল। ১৯৪২ ইং সনে বঙ্গ বিদ্যালয়ের পাশাপাশি কবি গুরু রবীন্দ্রনাথ ঠাকুরের স্মরণে রবীন্দ্র মেমোরিয়াল উচ্চ ইংরেজি বিদ্যালয় (১০ম শ্রেণি পর্যন্ত) চালু করা হয়। বিদ্যালয়ের ছাত্র রেজিষ্টারে T.RN Memorial HE School হিসেবে ১৯৫২ ইং সন পর্যন্ত পাওয়া যায়। ১৯৫৩ ইং সন থেকে ছাত্র রেজিষ্ট্রারে ‘‘বঙ্গ বিদ্যালয়ের স্থলে Comilla HE School পরিলক্ষিত হয়। এই বৎসর থেকেই Comilla HE School টি কে কুমিল্লা হাই স্কুল নাম করণ করা হয়।  ফলাফল জেএসসি  এসএসসি  আরও দেখুন বাংলাদেশের স্কুলের তালিকা  তথ্যসূত্র  বহিঃসংযোগ  বিষয়শ্রেণী:কুমিল্লা জেলার বিদ্যালয় বিষয়শ্রেণী:১৮৭৮-এ প্রতিষ্ঠিত শিক্ষাপ্রতিষ্ঠান
রিচার্ড জে. ফিনেগান (১৮৮৪-১৯৫৫) ২০ শতকের শিকাগো সংবাদপত্রের একজন বিশিষ্ট সম্পাদক ছিলেন। অল্প বয়সে, ফিনেগান শিকাগো ক্রনিকলের অফিস বয় হিসেবে কাজ করতেন। ১৯০৩ ইরোকুইস থিয়েটার ফায়ার কভার করা ছিল তার প্রথম বড় গল্প এবং একটি স্থায়ী রিপোর্টার চাকরি দিয়ে পুরস্কৃত করা হয়েছিল। পরে তিনি শিকাগো আন্তঃ মহাসাগরে চলে যান, তিনি দুই বছর ধরে রিপোর্ট করেন এবং রাতে আইন অধ্যয়ন করেন। তারপরে তিনি সন্ধ্যায় শিকাগো ডেইলি জার্নালে চলে যান, অবশেষে ১৯১৬ সালে সেই কাগজের ব্যবস্থাপনা সম্পাদকের ভূমিকায় উঠে আসেন। যখন মালিক স্যামুয়েল এমোরি থমাসন ১৯২৯ সালে শিকাগো ডেইলি নিউজের কাছে জার্নালের নাম এবং প্রচলন বিক্রি করেছিলেন (কিন্তু জার্নাল বিল্ডিং এবং সরঞ্জাম বজায় রেখেছিলেন), শিকাগো ডেইলি টাইমস, তখন তিনি শিকাগোর ফাই প্রতিষ্ঠায় থমাসনের সাথে যোগ দেন এবং ১৯৪৮ সালে, তিনি শিকাগো সান-টাইমস গঠন করতে সেই কাগজটিকে শিকাগো সান-এর সাথে একত্রিত করতে সাহায্য করেছিলেন। ১৯৫৫ সালে মারা যাওয়ার আগ পর্যন্ত তিনি সান-টাইমস-এর সাথে ছিলেন। ফিনেগানস ওয়েক আইরিশ লেখক জেমস জয়েসের একটি উপন্যাস। এটি তার পরীক্ষামূলক শৈলীর জন্য সুপরিচিত এবং পশ্চিমা ক্যাননে কথাসাহিত্যের সবচেয়ে কঠিন কাজগুলির একটি হিসাবে এটির খ্যাতি। সতেরো বছর ধরে লেখা এবং ১৯৩৯ সালে প্রকাশিত উপন্যাসটি ছিল জয়েসের চূড়ান্ত কাজ। এটি একটি বহুলাংশে মূর্খতাপূর্ণ ভাষায় লেখা হয় যেটি একটি প্রতিসৃত প্রভাব তৈরি করতে একাধিক ভাষায় নিওলজিজম, পোর্টম্যানটিউ শব্দ, আইরিশ পদ্ধতি এবং শ্লেষের সাথে মানক ইংরাজিকে মিশ্রিত করে।এটিকে কল্পকাহিনীর কাজ হিসাবে শ্রেণীবদ্ধ করা হয়েছে যা বিশ্লেষণ এবং ডিকনস্ট্রাকশনের কাজের সাথে উপকথার একটি অংশকে একত্রিত করে।  তথ্যসূত্র  বহিঃসংযোগ  বিষয়শ্রেণী:১৮৮৪-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:মার্কিন পুরুষ সাংবাদিক
চালকুমড়া, জালিকুমড়া বা চালকুমরা (বৈজ্ঞানিক নাম: Benincasa hispida) এক প্রকার ফল জাতীয় সবজি। সংস্কৃত ভাষায় একে 'কুষ্মাণ্ড' বলা হয়। এর ইংরেজি নাম wax gourd,Wax Gourd, Editors of 'Encyclopædia Britannica'. Accessed on 19.11.2012.Useful Tropical Plants, 'Benincasa hispida'. Accessed on 19.11.2017. winter melon, white gourd, winter gourd, tallow gourd, Chinese preserving melon, ash gourd, ইত্যাদি। চালকুমড়া উদ্ভিদ লতা জাতীয়। এর ফল বিশালাকার যেটা সবজি হিসেবে খাওয়া হয় বা মোরব্বা বানিয়ে খাওয়া হয়। এটি Benincasa গণভুক্ত একমাত্র প্রজাতি।  বিবরণ কচি চালকুমড়ার গায়ে রোম থাকে; পরিপক্ব হলে রোমের পরিবর্তে এর গায়ে সাদা সাদা পাউডারের মত পদার্থের আবরণ হয়। এই পাউডারের জন্যই এটি দীর্ঘ সময় সংরক্ষণ করা সম্ভব হয়। চালকুমড়া ৮০ সেমি পর্যন্ত লম্বা হতে পারে। এটি দক্ষিণ, দক্ষিণ-পূর্ব এবং পূর্ব এশিয়াতে প্রচুর পরিমাণে চাষ করা হয়।   ব্যবহার  চালকুমড়া প্রধানত সবজি হিসেবে তরকারি বা ভাজি রান্না করে খাওয়া হয়। এছাড়া মোরব্বা তৈরির জন্যও এটি জনপ্রিয়। মোরব্বার জন্য একটু বেশি পরিপক্ব চালকুমড়া দরকার হয়।  চীন দেশেও এর তরকারি ও মোরব্বা তৈরির প্রচলন আছে। চালকুমড়ার মোরব্বা এবং কেক চীন ও তাইওয়ানে উৎসব উপলক্ষে খাওয়া হয়।    দক্ষিণ-পূর্ব এশিয়াতে অনেক সময় চালকুমড়ার জুস বা পানীয় খাওয়া হয়; যাকে 'চালকুমড়ার চা' বলা হয়ে থাকে।  এর পাতা ও ডগা দিয়ে শাক রান্না করেও খাওয়া হয়।  দক্ষিণ ভারতে চালকুমড়া ও দই-মাখন সহযোগে এক প্রকার তরল খাদ্য তৈরি করার প্রচলন আছে।   পুষ্টিমান  চালকুমড়া একটি পুষ্টিকর সবজি। বিস্তারিত দেখুন পাশের ছকে।   চালকুমড়ার ছবি    আরও দেখুন   Double steaming for a Cantonese dish called Winter melon urn (冬瓜盅).  Sweetheart cake, a famous sweet Chinese pastry made with winter melon.   তথ্যসূত্র    বহিঃসংযোগ   Benincasa hispida Click on Benincasa in the list on the lower left.   বিষয়শ্রেণী:সবজি বিষয়শ্রেণী:উদ্ভিদ বিষয়শ্রেণী:গাছ বিষয়শ্রেণী:নেপালের উদ্ভিদ বিষয়শ্রেণী:ফলমূল সবজি বিষয়শ্রেণী:ঔষধি উদ্ভিদ বিষয়শ্রেণী:ফিলিপিনো রন্ধনশৈলী
শ্রীলঙ্কা নারী ক্রিকেট দল ২০২৩ সালের আগস্ট ও সেপ্টেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ইংল্যান্ড সফর করে। ২০২২ সালের সেপ্টেম্বর মাসে সিরিজের সূচি ঘোষিত হয়। পরবর্তীতে ২০২৩ সালের মে মাসে সিরিজের সূচিতে পরিবর্তন আনা হয়। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। টি২০আই সিরিজটি শ্রীলঙ্কা দলের জন্য ২০২২ এশিয়ান গেমসের ক্রিকেট ইভেন্টের প্রস্তুতি হিসেবে গণ্য হয়।  টি২০আই সিরিজে শ্রীলঙ্কা ২–১ ব্যবধানে জয়ী হয়, যেটি ছিল ইংল্যান্ডের বিপক্ষে শ্রীলঙ্কার প্রথম সিরিজ জয়। ওডিআই সিরিজে ইংল্যান্ড ২–০ ব্যবধানে জয়লাভ করে।  দলীয় সদস্য ওডিআইটি২০আইওডিআই ও টি২০আই হেদার নাইট (অধি.) (উই.)  অ্যামি জোনস (উই.)  অ্যালিস ক্যাপসি  অ্যালিস ডেভিডসন-রিচার্ডস  এমা ল্যাম্ব  কেট ক্রস  ট্যামসিন বউমন্ট (উই.)  ড্যানিয়েল গিবসন  নাতালি সিভার  বেস হিথ (উই.)  মহিকা গৌর  মায়া বুশিয়ের  লরেন ফাইলার  লরেন বেল  শার্লট ডিন  সারা গ্লেন হেদার নাইট (অধি.) (উই.)  অ্যামি জোনস (উই.)  অ্যালিস ক্যাপসি  ইসাবেল ওং  কেট ক্রস  ড্যানিয়েল ওয়ায়াট  ড্যানিয়েল গিবসন  ফ্রেয়া কেম্প  বেস হিথ (উই.)  মহিকা গৌর  মায়া বুশিয়ের  লরেন ফাইলার  লরেন বেল  শার্লট ডিন  সারা গ্লেন চামারি আতাপাত্তু (অধি.)  ওশাদি রণসিংহে (সহ-অধি.)  অচিনি কূলসূর্য  অনুশকা সঞ্জীবনী (উই.)  ইনোকা রণবীরা  ইনোশি প্রিয়দর্শিনী  ইমেশা দুলানি  উদেশিকা প্রবোধনী  কবীষা দিলহারি  কাব্য কাভিন্দি  নীলাক্ষী ডি সিলভা   বিশমি গুণরত্নে  সুগন্ধিকা কুমারী  হংসিমা করুণারত্নে  হর্ষিতা মাধবী  হাসিনি পেরেরা চোটের কারণে টি২০আই সিরিজ চলাকালে সম্পূর্ণ সিরিজের জন্য ইংল্যান্ড দল থেকে ছিটকে যান লরেন বেল। তাঁর পরিবর্তে ইংল্যান্ডের ওডিআই দলে অ্যালিস ডেভিডসন-রিচার্ডসকে যোগ করা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৩-এ ইংরেজ ক্রিকেট বিষয়শ্রেণী:২০২৩-এ শ্রীলঙ্কান ক্রিকেট বিষয়শ্রেণী:শ্রীলঙ্কা ক্রিকেট দলের ইংল্যান্ড সফর শ্রীলঙ্কা ২০২৩
মোহনলাল ছিলেন বাংলার শেষ স্বাধীন নবাব সিরাজউদ্দৌলার অন্যতম প্রধান সেনাপতি। পলাশীর যুদ্ধে অংশগ্রহণ ও সিরাজের পক্ষে বিশ্বস্ততার সাথে লড়াইয়ের কারণে তিনি পরিচিত।   প্রথম জীবন   মোহনলাল ছিলেন নবাব সিরাজদ্দৌলার একজন অন্যতম বিশ্বস্ত কর্মকর্তা। তিনি দেওয়ান মোহনলাল এবং মোহনলাল কাশ্মীরি নামে পরিচিত ছিলেন। ঐতিহাসিক নরোত্তম হালদারের মতে, মোহনলাল হিন্দু মাহিষ্য ছিলেন।  ঠাকুর অনুকুল চন্দ্রের মতে মোহনলাল জন্মগত ভাবে মাহিষ্য পরিবারের সন্তান। ১৭৫৬ সালের এপ্রিলে নবাবের আসনে বসেই সিরাজদ্দৌলা যে দুজন দক্ষ কর্মকর্তার ওপর আস্থা স্থাপন করেছিলেন তারা হলেন মীর মদন ও মোহনলাল। নবাবের দেওয়ানখানার পেশকার নিযুক্ত করে তাকে মহারাজা উপাধি ও মনসবদারী দান করা হয়। তাকে বিহারের পূর্ণিয়ার শাসনভারও অর্পণ করেন নবাব। নবাব দরবারে তার প্রতিপত্তিতে সিরাজের শত্রুরা আতঙ্কিত হয় এবং মোহনলালকে বিষ প্রয়োগে হত্যার চক্রান্তও হয়েছিল একথা নবাব দরবারে আগত ফরাসি দূত মঁসিয়ে ল' তার স্মৃতিকথায় লিখেছেন।   পলাশীর যুদ্ধ   ১৭৫৭ সালের ২৩ জুন পলাশীর যুদ্ধের সময় মোহনলাল সিরাজের প্রতি অবিচল বিশ্বস্ততায় যুদ্ধ করেছিলেন। গোলাম হোসেন রচিত 'সয়ার-উল-মুতাখেরিন' গ্রন্থ থেকে জানা যায়, মীর মদনের মৃত্যুর পরেও মোহনলালের একক চেষ্টায় যুদ্ধের গতি সিরাজের অনুকূলে ছিল। কিন্তু নিজ অদূরদর্শিতা ও মানসিক দুর্বলতাহেতু তরুণ নবাব সিরাজ মীর জাফর প্রমুখ বিশ্বাসঘাতকদের প্রভাবে যুদ্ধ বন্ধ রাখার আদেশ দেন। ফলত: নবাব বাহিনী ছত্রভঙ্গ হয়ে যায় ও শোচনীয় পরাজয় ঘটে। মোহনলালের যুদ্ধক্ষেত্রে মৃত্যু ঘটে এমনটা অনেকে মনে করেন। ঐতিহাসিক যদুনাথ সরকারের মতে মোহনলাল যুদ্ধে আহত হন। যুদ্ধ পরবর্তী পর্যায়ে তার বড় ছেলে (পূর্নিয়ার নায়েব নাজিম) শ্রীমন্ত লাল মিরনের হাতে মারা যান। ছোট ছেলে হুক্কা লাল পালিয়ে আত্মরক্ষা করেন।   নিখোঁজ জীবন ও বিতর্ক   মোহনলালের পলাতক জীবন সম্পর্কে বিশেষ বিতর্ক আছে। ঐতিহাসিক নিখিলনাথ রায় ও সোনিয়া আমিন বলেন, মোহনলালের ভগ্নী ছিলেন সিরাজের প্রণয়িনী এবং তিনি তাদের শিশুপুত্রকে নিয়ে মুর্শিদাবাদ ত্যাগ করে ময়মনসিংহে আশ্রয় নেন। তারপর তার অজ্ঞাতবাস পর্বের নানা কিংবদন্তি ছড়িয়ে আছে বাংলায়। অনেক ঐতিহাসিক অনুমান করেন তার জন্মস্থান হুগলী জেলার গুপ্তিপাড়া, সেখানে বৃন্দাবনচন্দ্র মন্দিরে তিনি আত্মগোপন করে থাকেন যুদ্ধোত্তর পর্বে। নদীয়ার কালীগঞ্জের নিকটবর্তী জুড়ানপুর শাক্তপীঠেও তার অবস্থানের কাহিনী প্রচলিত আছে কিংবদন্তি মোতাবেক।   তথ্যসূত্র   বিষয়শ্রেণী:বাংলার ইতিহাস বিষয়শ্রেণী:বাংলা জড়িত লড়াই বিষয়শ্রেণী:বাঙালি হিন্দু বিষয়শ্রেণী:১৮শ শতাব্দীর বাঙালি
আল-কামাল আবদুল ওহাব (৩১ ডিসেম্বর ১৯৩৮–২৯ মে ২০০৮) বাংলাদেশের শিশুসাহিত্যিক, ছড়াকার, নাট্যকার, গীতিকার ও সাহিত্য অনুবাদক ছিলেন। শিশুসাহিত্যে বিশেষ অবদানের জন্য তিনি ১৯৮০ সালে বাংলা একাডেমি পুরস্কার পান।   জীবনী  আল-কামাল আবদুল ওহাব ৩১ ডিসেম্বর ১৯৩৮ সালে সাতক্ষীরা জেলায় জন্মগ্রহণ করেন। তিনি বাংলা একাডেমির পরিচালক হিসেবে কর্মরত ছিলেন। একুশের বইমেলা শুরু হয়েছে তার সময়েই। তার লেখা অসংখ্য গান বাংলাদেশ বেতার ও টেলিভিশনে নিয়মিত প্রচারিত হয়েছে।   গ্রন্থ  আল-কামাল আবদুল ওহাবের উল্লেখযোগ্য প্রকাশিত গ্রন্থের মধ্যে রয়েছে:-   বাস্কারভিলের বিভীষিকা  নিরুদ্দেশের পথে  ছোটদের শ্রেষ্ঠ গল্প  মহেশখালীর পথে  ছোটদের অভিনয়   পুরস্কার ও সম্মাননা    বাংলা একাডেমী সাহিত্য পুরস্কার (১৯৮০)   মৃত্যু  আল-কামাল আবদুল ওহাব ২৯ মে ২০০৮ সালে মৃত্যুবরণ করেন।   তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:২০০৮-এ মৃত্যু বিষয়শ্রেণী:বাংলাদেশী শিশুসাহিত্যিক বিষয়শ্রেণী:বাংলাদেশী অনুবাদক বিষয়শ্রেণী:বাংলাদেশী ছড়াকার বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী গীতিকার বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:সাতক্ষীরা জেলার ব্যক্তি বিষয়শ্রেণী:বাঙালি লেখক
প্রতাপচন্দ্র রায় সি.আই.ই  () (১৫ মার্চ, ১৮৪১  - ১৩ জানুয়ারি, ১৮৯৫) ছিলেন প্রখ্যাত সাহিত্যসেবী। রামায়ণ, শ্রীমদ্ভগবতগীতা প্রভৃতি পুরাণ গ্রন্থের বঙ্গানুবাদক ও মহাভারতের ইংরাজী অনুবাদক। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম  খণ্ড, সাহিত্য সংসদ, কলকাতা, আগস্ট   ২০১৬, পৃষ্ঠা ৪০৪,   সংক্ষিপ্ত জীবনী  প্রতাপচন্দ্র রায়ের জন্ম ব্রিটিশ ভারতের অধুনা পশ্চিমবঙ্গের পূর্ব বর্ধমান জেলার  সাঁকো গ্রামের হতদরিদ্র উগ্রক্ষত্রিয় পরিবারে। তার পিতার নাম রামজয় রায় এবং মাতা দ্রবময়ী দেবী। জন্মের দুই মাস পরেই তার মায়ের মৃত্যু হয়। তিনি কৃষ্ণমণি নামক এক বিধবার দ্বারা প্রতিপালিত হন।  পিতার সংসারে অভাব-অনটন থাকার জন্য তার পিতা তাঁকে জনৈক ব্রাহ্মণের বাড়িতে পাঁচ বৎসর বয়সে রাখালি করতে পাঠান। ওই ব্রাহ্মণ প্রতাপের শিক্ষালাভের আগ্রহ দেখে তার শিক্ষার ব্যবস্থা করেন। ষোল বৎসর বয়সে তিনি কলকাতায় এসে কালীপ্রসন্ন সিংহের কাছে চাকরি নেন।  কালীপ্রসন্ন তার অনূদিত মহাভারত বিনামূল্যে তার বাড়ি থেকে  বিতরণ করেছেন। কেউ পেয়েছেন, কেউ পান নি। কিন্তু না-পাওয়া অনুরাগীদের হতাশ চেহারা প্রতাপ লক্ষ্য করেছেন। প্রতাপ কলকাতার চিৎপুরে নর্মাল স্কুলের গায়ে একটি বইয়ের দোকান খোলেন। সাত বছর পরিশ্রম করে মহাভারতের বঙ্গানুবাদ করেন। তার অনূদিত গ্রন্থের দুই হাজার খণ্ড বিক্রয়ের পর এক হাজার খণ্ড বিনামূল্যে বিতরণ করেন। এই সময়ে তিনি একটি ছাপাখানাও করেছিলেন। রামায়ণ, শ্রীমদ্ভগবতগীতা প্রভৃতি বহু পুরাণ গ্রন্থেরও তিনি বঙ্গানুবাদক।  এরপর তিনি মহাভারতের মূলানুযায়ী  ইংরাজী অনুবাদ করেন এবং এই অনুবাদই তার জীবনের প্রধানতম কীর্তি। ১৮৮৩ খ্রিস্টাব্দের ১৮ ই মে প্রথম খণ্ড টি প্রকাশিত হয় এবং তার জীবদ্দশায় ৯৪ টি খণ্ড প্রকাশিত হয়েছিল। পরবর্তী ছয়টি খণ্ড তার দ্বিতীয় পত্নী সুন্দরী বালা প্রকাশ করেন এবং শততম খণ্ডটি প্রকাশিত হয় ১৮৯৯ খ্রিস্টাব্দের  জুলাই মাসে। শ্রীপান্থ রচিত আনন্দ পাবলিশার্স কলকাতা প্রকাশিত 'কলকাতা'  তৎকালীন ব্রিটিশ সরকার ১৮৮৯ খ্রিস্টাব্দে  তাঁকে সি.আই.ই উপাধিতে ভূষিত করে।  ১৮৯৫ খ্রিস্টাব্দের ১৩ই জানুয়ারি তিনি পরলোক গমন করেন।    তথ্যসূত্র   বিষয়শ্রেণী:১৮৪১-এ জন্ম বিষয়শ্রেণী:১৮৯৫-এ মৃত্যু বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:বাঙালি অনুবাদক